संघ कार्यकर्ता ने केरल के सीएम पर दिया बयान वापस लिया
भास्कर न्यूज|उज्जैन
राष्ट्रीय स्वयं सेवक संघ के उज्जैन महानगर सहप्रचार प्रमुख डॉ.कुंदन चंद्रावत ने अपना बयान वापस ले लिया, जिसमें उन्होंने केरल के मुख्यमंत्री का सिर कलम कर लाने पर एक करोड़ रु. इनाम देने की घोषणा की थी।
एक दिन पहले बुधवार शाम शहीद पार्क पर जनधिकारी मंच की आक्रोश सभा हुई थी, जिसमें उन्होंने ये बयान दिया। लेकिन विवाद बढ़ने पर गुरुवार को उन्होंने प्रेसनोट जारी कर कहा- केरल में निरंतर हो रही संघ के सेवकों की हत्याओं से दुखी और उद्वेलित होकर इस तरह के भाव व्यक्त किए थे। मैं बयान वापस लेता हूं और उस पर खेद प्रकट करता हूं।
संघ ने भी किया बयान से किनारा
संघ के नेता एमएम वैद्य ने कहा, आरएसएस हिंसा की बात करने वाले किसी भी विचार का समर्थन नहीं करता है और इसकी निंदा करता है। संघ ऐसे बयान की निंदा करता है। प्रदेश के गृहमंत्री भूपेंद्र सिंह ने कहा कि कई बार गुस्से में लोग जबान पर लगाम खो देते हैं।
hin_Deva bho_Deva hin_Deva hin_Deva hin_Deva hin_Deva